laion/Wikipedia-Exotic huggingface dataset:
פיקאיו טומורי

אוֹלוּאַפִיקַאיוֹמִי אוֹלוּאדמילולה טומורי (Oluwafikayomi Oluwadamilola, באנגלית:Fikayo Tomori; נולד ב-19 בדצמבר 1997), הידוע בשם פיקאיו טומורי, הוא כדורגלן אנגלי המשחק בעמדת הבלם במילאן ובנבחרת אנגליה. טומורי נולד בקלגרי שבקנדה להורים שהיגרו מניגריה, בהיותו תינוק משפחתו היגרה ללונדון שבאנגליה, שם גדל. בגיל 8 טומורי הצטרף לאקדמיה של צ'לסי, והתקדם בקבוצות הגילאים השונות. טומורי היה חלק מהקבוצה שזכתה פעמיים ברציפות בליגת האלופות לנוער. ב-15 במאי 2016 טומורי ערך את הופעת הבכורה שלו בקבוצה הבוגרת של צ'לסי, כשנכנס כמחליף במשחק האחרון של העונה בפרמייר ליג מול לסטר סיטי. באוגוסט 2016 טומורי חתם על חוזה חדש במועדון עד קיץ 2020. ב-23 בינואר 2017 טומורי הושאל לברייטון שמליגת המשנה באנגליה. טומורי ערך תשע הופעות בצ'מפיונשיפ, בחצי העונה שלו במועדון. ב-31 באוגוסט 2017 טומורי הושאל להאל סיטי, גם היא מליגת המשנה באנגליה, טומורי ערך 25 הופעות במדי הקבוצה בצ'מפיונשיפ. ב-6 באוגוסט 2018 טומורי הושאל לדרבי קאונטי, עונתו השלישית ברציפות כמושאל בצ'מפיונשיפ. טומורי נהנה מעונה מצוינת עם דרבי קאונטי, שיחק 44 משחקים מתוך 46 אפשריים, וכבש שער אחד. טומורי עזר לדרבי לסיים במקום השישי בליגה ולעלות לגמר פלייאוף הצ'מפיונשיפ בו הפסידה לאסטון וילה ופספסה הזדמנות לעלות לפרמייר ליג. טומורי זכה כשחקן העונה של דרבי קאונטי בסיום אותה עונה. לאחר מינויו של פרנק למפארד, מאמנו של טומורי בדרבי קאונטי, למאמן צ'לסי טומורי חזר לקבוצה. ב-31 באוגוסט 2019 ערך טומורי את הופעת הבכורה שלו בפרמייר ליג במשחק שנגמר בתוצאה 2-2 מול שפילד יונייטד. טומורי כבש את שערו הראשון במדי צ'לסי ב-14 בספטמבר, בניצחון 2–5 על וולברהמפטון וונדררס. טומורי ערך 22 הופעות במדי צ'לסי בכל המסגרות ועזר לקבוצה לסיים במקום הרביעי בליגה. בעונת 2020/2021 מעמדו של טומורי בקבוצה פחת משמעותית והוא ערך רק הופעת ליגה אחת בחצי העונה הראשונה. ב-22 בינואר 2021 טומורי הושאל למילאן מהסרייה א'. טומורי הפך לשחקן מפתח בהגנה של מילאן וערך 17 הופעות במדי הקבוצה בסרייה א', טומורי כבש בניצחון 0–3 מול יובנטוס בליגה. בסיום אותה עונה מילאן סיימה במקום השני בליגה האיטלקית. ב-17 ביוני 2021 טומורי חתם במילאן על חוזה לארבע שנים תמורת 25 מיליון ליש"ט. טומורי זכאי לייצג את נבחרות ניגריה, קנדה ואנגליה. טומורי ייצג את נבחרת קנדה עד גיל 20, לפני שהצטרף לנבחרות הצעירות של אנגליה. ב-17 בנובמבר 2019 טומורי ערך את הופעת הבכורה שלו במדי נבחרת אנגליה, במשחק מוקדמות יורו 2020 מול נבחרת קוסובו. מילאן אליפות איטליה: 2021/2022 מדיה וקבצים בנושא פיקאיו טומורי בוויקישיתוף פיקאיו טומורי, ברשת החברתית אקס (טוויטר) פיקאיו טומורי, ברשת החברתית אינסטגרם פיקאיו טומורי, באתר Transfermarkt פיקאיו טומורי, באתר Soccerway פיקאיו טומורי, באתר BDFutbol פיקאיו טומורי, באתר WorldFootball.net פיקאיו טומורי, באתר National Football Teams פיקאיו טומורי, באתר FootballDatabase.eu
גלגל ענק

גלגל ענק הוא מתקן שעשועים הכולל גלגל ניצב ותאי נוסעים התלויים על היקפו. גלגלי ענק הם מתקנים מקובלים ופופולריים בפארקי שעשועים בכל רחבי העולם. הגלגל הענק הוא פיתוח של מכשיר המכונה "עולה ויורד" שהיה קיים בירידים באירופה ובטורקיה במאה ה-17, ויש מקומות בעולם שעדיין נעשה שימוש במכשיר זה. הגלגל הענק המודרני הראשון תוכנן על ידי ג'ורג' וושינגטון גייל פריס הבן מגיילסברוג שבמדינת אילינוי, אשר תכנן גלגל ענק בגובה 75 מטרים עבור התערוכה הקולומביאנית העולמית שנערכה בשיקגו בשנת 1893. הגלגל תוכנן במטרה להתחרות במגדל אייפל שהוקם עבור התערוכה העולמית של פריז (1889). הגלגל, ששקל כ-2,000 טונות, היה המתקן הגדול בתערוכה והונע על ידי שני מנועי קיטור, שהספק כל אחד 1,000 כוחות סוס. בגלגל היו 36 תאי נוסעים שכל אחד מהם היה בגודל אוטובוס שבכל אחד יכלו לנסוע 60 נוסעים (20 יישובים ו-40 עומדים), ובסה"כ 2,160 נוסעים. הגלגל היה מבנה הפלדה הגדול ביותר שניצוק באותה עת, ובשל גובהו – 26 קומות – היה אחד המבנים הגבוהים בעולם (אולם רבע מגובה מגדל אייפל). הגלגל השלים סיבוב ב-20 דקות, ועלות הנסיעה בגלגל הייתה חצי דולר אמריקאי. לאחר סיום היריד הועבר הגלגל ליריד נוסף, בשנת 1904 הועבר ליריד שנערך בסנט לואיס ולבסוף הושמד על ידי פיצוץ באותה שנה. גלגל הענק השני שנבנה היה גלגל הענק שנבנה בארלז קורט בלונדון בשנת 1895, על בסיס התוכניות של הגלגל שנבנה בשיקגו. גלגל זה פעל עד שנת 1906 והסיע למעלה מ-2.5 מיליון נוסעים. הגלגל נבנה על ידי האוסטרלים אדם גדלין (Adam Gaddelin) וגארת' ואטסון (Gareth Watson). גלגל ענק ידוע נוסף הוא גלגל הריזנארד בפראטר של וינה, שגובהו 65 מטרים, ונבנה בשנת 1897. נכון לשנת 2022, הגלגל הגבוה ביותר בעולם עין דובאי נמצא בדובאי. גלגל תצפית, דומה בצורתו לגלגל ענק, אולם יש הסבורים כי מדובר במתקן שונה. הדוגמה הידועה והגדולה בעולם של גלגל תצפית היא הלונדון איי שבלונדון, אנגליה. ההבדל העיקרי בין גלגל תצפית לגלגל ענק הוא שתאי הנוסעים אינם תלויים מהיקף הגלגל, אלא מקובעים סביב היקפו – ועל כן הם צריכים להיות יציבים יותר, ומשפעים על הדיוק הנדרש בהקמת מגדל תצפית. בשנות ה-70 של המאה ה-20 המציאה חברת אינטמין AG גלגל ענק המאפשר העלאה והורדת נוסעים מהירה. בשנת 1976 נפתח גלגל הענק סקי וירל בפארק אמריקה הגדולה של מריוט המצוי במדינת אילינוי ובמדינת קליפורניה, ובו היו שלושה מעגלי נוסעים (גלגל משולש). גלגל משולש נוסף נבנה באי המלכים באוהיו. לגלגלים אלה היו מחוברות זרועות שאפשרו הורדת גלגל שלם לקרקע בכל עת לצורך העלאה והורדת נוסעים מהירה. כיום גלגלים אלה אינם בשימוש. בישראל קיימים מספר גלגלי ענק מכמה סוגים. הגדול מביניהם, הנמצא בלונה פארק תל אביב ומתנשא לגובה של כ-45 מטרים, אך הנוסעים מגיעים בו לגובה של 40 מטרים. נפתח באפריל 2016. השני נמצא בפארק הסופרלנד שבראשון לציון ומשתרע לגובה של 52 מטרים. בלונה פארק תל אביב היה בעבר גלגל ענק בעל 14 קרוניות, והוא פורק ב-2013 עקב בעיות בטיחות. קיימים בישראל גלגלי ענק קטנים (של כ-5 קרוניות) בפארקי שעשועים קטנים כדוגמת הלונה גרנד שהיה בגרנד קניון שבחיפה, ונסגר לאחר בטיחות לקויה של הפארק. מדיה וקבצים בנושא גלגל ענק בוויקישיתוף פטנטים של גלגלי ענק גלגל ענק משולש איך שגלגל מסתובב לו: גלגלי הענק הטובים בעולם, באתר כלכליסט, 30 באוגוסט 2012 "Bird's-Eye View of the World's Columbian Exposition, Chicago, 1893". World Digital Library. 1893. נבדק ב-2013-07-17.
יחסי ניו זילנד – רומניה

יחסי ניו זילנד–רומניה הם היחסים הדיפלומטיים בין ניו זילנד לרומניה. שתי המדינות חברות באו"ם. שתי המדינות כוננו יחסים דיפלומטיים בשנת 1974, אולם היחסים התפתחו במידה ניכרת מאז הצטרפותה של רומניה לאיחוד האירופי בשנת 2007. ניו זילנד העניקה מעמד ללא ויזה למבקרים ברומניה עבור ביקורים של עד שלושה חודשים בשנת 2007, ובעקבות כך חלה עלייה בזרימת המבקרים מרומניה לניו זילנד. מספר גדול של משפחות ניו זילנדיות אימצו יתומים רומניים במהלך שנות התשעים. בשנת 1946 התגוררו בניו זילנד פחות מ-50 רומנים. עד שנת 2014 התגוררו בה למעלה מ-2,300 תושבים ילידי רומניה (בעיקר באוקלנד). בשנת 2014 הסתכם הסחר בין המדינות ב-24.5 מיליון דולר, כאשר היצוא לרומניה הסתכם ב-10.6 מיליון דולר וכלל בעיקר מוצרי עור ועור גולמי; אלומיניום; מכונות חשמל, ואילו היבוא מרומניה הסתכם ב-13.9 מיליון דולר וכלל בעיקר מכונות ומכשירים מכניים; מכשירים רפואיים או כירורגיים. ניו זילנד מיוצגת ברומניה באמצעות שגרירותה בבריסל, בלגיה. רומניה מיוצגת בניו זילנד באמצעות שגרירותה בקנברה, אוסטרליה. יחסי ניו זילנד–רומניה באתר משרד החוץ הניו זילנדי
אסון מוסך הרכבת בחיפה

אסון מוסך הרכבת בחיפה אירע ב-16 ביולי 2006 בראשית מלחמת לבנון השנייה ובו נהרגו שמונה עובדי מוסך הרכבת בחיפה, בהתפוצצות רקטה שנורתה מלבנון. בתחילת מלחמת לבנון השנייה נכנסה חיפה לראשונה למעגל הירי מלבנון. בפתיחת המלחמה נורה טיל לעבר כביש סטלה מאריס, שגרם לנזק קל וללא נפגעים. ביום ראשון סמוך לשעה 9 בבוקר נורו טילים מלבנון לעבר ראש הנקרה, נהריה, עכו, הקריות, אזור מפרץ חיפה וחיפה. מן הירי נהרגו שמונה עובדי המקום, שלא הספיקו להגיע למקלט. יומיים לאחר מכן נחתה במקום קטיושה נוספת שנורתה מלבנון, אך הפעם לא היו נפגעים משום שבמוסך לא הייתה כל פעילות. תחנת הרכבת חיפה מרכז שינתה את שמה לתחנת הרכבת חיפה מרכז – השמונה. בקריית ים בה התגוררו חמישה מהרוגים באסון הוקמה אנדרטה לזכרם. בשנת 2017 העניק נשיא המדינה ראובן ריבלין למשפחות החללים את אות המערכה. פגיעת הרקטה במג'דל שמס אחיה ראב"ד, הפצועים מהטיל במוסך הרכבת עדיין מתייצבים לעבודה: "לצאת מהטראומה", באתר ynet, 16 ביולי 2021 אחיה ראב"ד, החיזבאללה תקף את חיפה; 8 נהרגו, באתר ynet, 16 ביולי 2006 אלי לוי, יובל לידור ודורון נחום, שוב קטיושות על מוסך הרכבת בחיפה, באתר nrg‏, 18 ביולי 2006 אבי אשכנזי, שמים פס: האנדרטה תועבר כדי לפנות מקום לרכבת הקלה, באתר nrg‏, 26 במאי 2011 אריק בנדר, ‏משפחות הרוגי אסון הרכבת במלחמת לבנון ה-2 מקבלים את "אות המערכה" מהנשיא, באתר מעריב אונליין, 15 באוקטובר 2017
המוזיאון האולימפי בנורווגיה

המוזיאון האולימפי בנורווגיה (בנורווגית: Olympiske Museum) הוא מוזיאון, הממוקם בעיר לילהאמר שבנורווגיה. המוזיאון האולימפי בנורווגיה, מציג את ההיסטוריה של המשחקים האולימפיים בתקופות קדומות ומודרניות, תוך התמקדות באולימפיאדת החורף 1952 באוסלו ובאולימפיאדת החורף 1994 בלילהאמר. נקודות השיא האולימפיות מוצגות באמצעות מתקנים אינטראקטיביים, מצגות מולטימדיה וסיפורים הקשורים לאובייקטים אותנטיים. בנוסף לתערוכת הקבע, המוזיאון מציג גם תערוכות ארעיות עם נושא הקשור לתולדות הספורט ולהישגים אתלטיים. לאולימפיאדת הנכים ולאולימפיאדת הנוער יש חלקים משלהם במוזיאון. המוזיאון נפתח רשמית על ידי המלך האראלד החמישי, מלך נורווגיה ואשתו, סוניה, מלכת נורווגיה ב-27 בנובמבר 1997, אך נסגר לאחר מכן ונפתח מחדש בשנת 2016. זהו המוזיאון היחיד בצפון אירופה המציג את כל ההיסטוריה של המשחקים האולימפיים. במוזיאון אוסף של יותר מ-7,000 פריטים אולימפיים. מדיה וקבצים בנושא המוזיאון האולימפי בנורווגיה בוויקישיתוף אתר האינטרנט הרשמי של המוזיאון האולימפי בנורווגיה מוזיאונים בנורבגיה, באתר נורבגיה Norges Olympiske Museum - Museum, Lillehammer - Se og gjøre, Visit Lillehammer (בנורווגית) IOC Young Reporters, A majestic opening for the Olympic Museum, a brick in the YOG legacy, Medium, ‏2016-02-12 (באנגלית)
הפיכת 11 בספטמבר 1922

הפיכת 11 בספטמבר 1922 (ביוונית: Επανάσταση της 11ης Σεπτεμβρίου 1922) הייתה התקוממות של הצבא והצי היווני נגד הממשלה באתונה. ההפיכה התרחשה ב-11 בספטמבר 1922. צבא יוון לאחר תבוסתו במערכה באסיה הקטנה פונה מאנטוליה לאיי יוון במזרח הים האגאי. חוסר שביעות רצון בקרב הקצינים ואנשי המעמד הבינוני על התנהלות המערכה על ידי הממשלה המלוכנית גרם למרד מזוין שהובל על ידי קצינים פרו-ונזילוסטים ואנטי-מלוכנים. המרד התפשט במהירות ותפס את השלטון באתונה, ואילץ את המלך קונסטנטינוס הראשון להתפטר ולעזוב את המדינה, כאשר ממשלה צבאית שלטה במדינה עד תחילת 1924, זמן קצר לפני ביטול המלוכה היוונית והקמת הרפובליקה ההלנית השנייה. התבוסה הצבאית והרס מוחלט של הכוחות היוונים באנטוליה הפחידו את העם וגרם להם לבקש את עונשם של האחראים לתבוסה. ממשלת פטרוס פרוטופפאדקיס התפטרה וב-28 באוגוסט הוקמה הממשלה החדשה בראשות ניקולאוס טריאנטפילקוס. ב-11 בספטמבר הוכרזה ההפיכה, עם הקמת ועדת הפיכה בראשות הקולונלים ניקולאוס פלסטיראס כנציג הצבא בכיוס, קולונל סטיליאנוס גונטאס כנציג הצבא בלסבוס והמפקד דימיטריוס פוקאס כנציג חיל הים. למחרת עלו הכוחות על ספינותיהם ופנו לאתונה. לפני שהגיעו לשם העביר מטוס צבאי מניפסט שביקש את התפטרותו של המלך קונסטנטינוס הראשון, את פירוק הפרלמנט, הקמת ממשלה חדשה עצמאית פוליטית שתזכה לתמיכת בריתות האנטנט ותגבור מיידי של חזית הקרב בתראקיה המזרחית. ב-13 בספטמבר הגיעו הספינות עם צבא יוון ללאווריו ולמחרת התפטר המלך קונסטנטינוס ויצא לגלות באיטליה. בנו, גאורגיוס השני, הוכרז כמלך. ב-15 בספטמבר נכנסו כוחות ההפיכה לעיר אתונה וחסמו את המאמצים שעשה תיאודורוס פנגלוס לנצל את המצב ולהשתלט על השלטון. עד מהרה הוקמה ממשלה חדשה, עם סוטיריוס קרוקידאס כיו"ר. מדיה וקבצים בנושא הפיכת 11 בספטמבר 1922 בוויקישיתוף
יחסי דרום אפריקה – רומניה

יחסי דרום אפריקה–רומניה הם היחסים הדיפלומטיים בין דרום אפריקה לרומניה. שתי המדינות חברות באו"ם. שתי המדינות כוננו יחסים דיפלומטיים ב-16 בנובמבר 1990, וקונסוליה כללית של דרום אפריקה הוקמה ב-1 באפריל 1991 בבוקרשט. במהלך ביקורו של שר החוץ הרומני נסטאזה בדרום אפריקה ב-21 בנובמבר 1991, שודרגו היחסים הדיפלומטיים לרמת השגרירות. לאחר מכן הגדילה רומניה את ייצוגה בדרום אפריקה עם הקמת קונסוליה כללית בשנת 1993 בקייפטאון, משרד סחר בשנת 1994 ביוהנסבורג ומשרד סחר נוסף בשנת 1996 בדרבן. דרום אפריקה סגרה זמנית את שגרירותה ברומניה בשנת 1998, אולם השגרירות נפתחה מחדש בדצמבר 2006. היצוא העיקרי מדרום אפריקה לרומניה כולל סיבים סינתטיים, מכונות, מוצרי עור וכימיקלים, ואילו היבוא העיקרי מרומניה לדרום אפריקה כולל עפרות ברזל, פחם, כימיקלים חקלאיים, צמר ויינות. דרום אפריקה מחזיקה ברומניה שגרירות בבוקרשט. רומניה מחזיקה בדרום אפריקה שגרירותה בפרטוריה, ובנוסף מחזיקה קונסוליית כבוד בקייפטאון. יחסי דרום אפריקה–רומניה באתר משרד החוץ הדרום אפריקאי שגרירות רומניה בדרום אפריקה
בול ארמורי

בול ארמורי (באנגלית:BUL Armory) היא יצרנית אקדחים ישראלית. בול מייצרת אקדחי CZ75 ו- M1911 וידועה במיוחד בזכות אקדח ה-M-5 שלה. בול הוקמה בשנת 1990 בישראל וייצרה בהתחלה רק גרסה של האקדח M1911 (בול M-5). מאוחר יותר היא החלה לייצר את סדרת האקדחים בול סופה ובול צ'ירוקי. בול M-5 בול צ'ירוקי בול סופה בול קלאסי G1911 בול קלאסי C1911 בול קלאסי U1911 בול סאס בול אקס תעשיות נשק לישראל אתר האינטרנט הרשמי של בול ארמורי קטלוג בול ארמורי
פאול שמיטהנר

פאול שמיטהנר (בגרמנית: Paul Schmitthenner) (15 בדצמבר 1884 – 11 בנובמבר 1972) היה אדריכל גרמני, מתכנן ערים ופרופסור באוניברסיטת שטוטגרט. במהלך תקופת גרמניה הנאצית, שמיטהנר שימש כאדריכל מטעם הנאצים, ואף היה אחד מחביביו של אדולף היטלר. שמיטהנר למד במכון קרלסרוהה לטכנולוגיה ובאוניברסיטה הטכנית של מינכן, ומאוחר יותר הפך לפרופסור באוניברסיטת שטוטגרט, שם גיבש יחד עם פאול בונץ את הסגנון האדריכלי של אסכולת שטוטגרט. אמונתו כי השיטות והסגנונות המסורתיים באדריכלות חשפו בצורה הטובה ביותר את האופי הגרמני הובילה למינויו כמנהיג הוועד המומחה לאמנויות יפות בקמפפבונד. עיקר אמונתו הסתכם במשפט הבא: Schönheit ruht in Ordnung (בגרמנית: "היופי טמון בסדר (גאומטרי)"). שמיטהנר התנגד גלויות לאדריכלים מודרניים כמו ולטר גרופיוס. מבחינתו, הבית של גתה בויימאר היה הסגנון האידיאלי של עיצוב בניין המגורים הגרמני. עם זאת, למרות האישור הרשמי מהמפלגה הנאצית, רפורמות שניסה להנהיג בנושא לא הובילו לשינויים משמעותיים. עקב תמיכתו בנאצים, נאלץ שמיטהנר לוותר על משרתו באוניברסיטה. לאחר המלחמה נותר ללא פנסיה, ועבד כאדריכל עד סוף ימיו. בשטוטגרט הוא בנה את "קניגין-אולגה-באו" עבור דרזדנר בנק בשנת 1950. אדריכלות נאצית מדיה וקבצים בנושא פאול שמיטהנר בוויקישיתוף פאול שמיטנר אמנות בברלין - מיצג עבודותיו גני האדריכל https://www.archinform.net/arch/1200.htm ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאול שמיטהנר".
יחסי ברזיל–קרואטיה

יחסי ברזיל–קרואטיה הם היחסים הדו-צדדיים בין ברזיל לקרואטיה. שתי המדינות חברות בארגונים בינלאומיים רבים, כולל האו"ם, קרן המטבע הבינלאומית, הבנק העולמי וארגון הסחר העולמי. ברזיל הכירה בעצמאות קרואטיה ב-24 בינואר 1992 והיחסים בין המדינות כוננו ב-23 בדצמבר אותה שנה. קרואטיה ייסדה את שגרירותה בברזיליה בשנת 1997, ואילו ברזיל ייסדה את שגרירותה בזאגרב בשנת 2006. כ-75,000 ברזילאים ממוצא קרואטי מתגוררים בברזיל. קרואטיה וברזיל תיאמו עמדות בנושאי סדר היום הרב-צדדי ותמכו זו בזו בכמה הזדמנויות. קרואטיה הביעה את תמיכתה בשאיפה של ברזיל למושב קבוע במועצת הביטחון של האו"ם. מרכיב חשוב ביחסים הדו-צדדיים הוא קבוצת הידידות קרואטיה-ברזיל בפרלמנט הקרואטי ומקבילה בקונגרס הברזילאי. הצד הברזילאי שלח שתי משלחות פרלמנטריות לזאגרב (בשנים 2004 ו-2008). שתי המדינות מקיימות שיתוף פעולה כלכלי, במיוחד בתחומים הימיים והאנרגיה, ויחסי סחר אשר הסתכמו בשנת 2019 בשווי של כ-110 מיליון דולר. הייצוא העיקרי של ברזיל לקרואטיה הוא סוכר, קפה וטבק, ואילו הייבוא העיקרי שלו הוא דוודים, שסתומים ותרופות. קרואטיה מחזיקה בברזיל שגרירות בברזיליה וקונסוליה בסאו פאולו. ברזיל מחזיקה בקרואטיה שגרירות בזאגרב. מדיה וקבצים בנושא יחסי ברזיל–קרואטיה בוויקישיתוף יחסי ברזיל–קרואטיה באתר משרד החוץ הברזילאי
סוכנות מודיעין ההגנה (פינלנד)

סוכנות מודיעין ההגנה הפינית (בפינית: Puolustusvoimien tiedustelulaitos ,PVTIEDL) הוא סוכנות משולבת למודיעין אותות ומודיעין גיאו-מרחבי של כוחות ההגנה הפיניים. הגוף פעיל מבצעית מאז 2014, כשבאחריותו לתמוך בהגנה על פינלנד באמצעות איסוף מידע וניתוח. כסוכנות מודיעין, משויך ארגונית לאגף המודיעין (אנ') בפיקוד ההגנה הפיני (אנ'). משימת מודיעין אותות בפינלנד החלה עם הקמת מודיעין הרדיו הפיני בשנת 1927 על ידי ריינו הלמאה (אנ'), קצין מודיעין של פיקוד ההגנה, בעוד שעבודת המודיעין הגיאו-מרחבי מתחילה משנת 1812 עם הקמת בית הספר לסקר צבאי והשירות הטופוגרפי. ההצלחות של קודמותיה נחשבות קריטיות במהלך הקרבות המרכזיים במלחמת החורף ובמלחמת ההמשך בשנים 1939–1944. לאחר סיום הלחימה עד כ-800 חברי הארגון ביחד עם ציוד ומסמכים רבים נמלטו לשוודיה. היחידה הוקמה מחדש במהלך שנות ה-50 של המאה ה-20. כיום הוא אחד מגופי הביון היעילים ביותר במדינות הנורדיות. דגם Fokker F27 ששימש את הסוכנות בשנת 2011 בשדה התעופה יואנסו. תחנת האזנה לחפירה בוואשיני לאורך נהר סוויר במהלך מלחמת ההמשך בשנת 1942. בשנת 1944 ברוקאייארווי, מדידות נתונים של עמדות ארטילריה סובייטיות שהתקבלו באמצעות טלפון במהלך קרב על גבי מפה שמסרו מיד לסוללות ידידותיות בשטח. כוחות ההגנה של פינלנד אתר האינטרנט הרשמי של סוכנות מודיעין ההגנה (באנגלית) האתר הרשמי של כוחות ההגנה הפיניים האתר הרשמי של משרד ההגנה הפיני Koskimaa, Matti (1993). Veitsen terällä: Vetäytyminen Länsi-Kannakselta ja Talin-Ihantalan suurtaistelu kesällä 1944 [On a knife-edge: Withdrawal from the Western Isthmus and the Battle of Tali-Ihantala in the summer of 1944] (בפינית). Porvoo, Helsinki, Juva: WSOY. ISBN 951-0-18811-5.
לא תקום פעמים צרה

לֹא תָּקוּם פַּעמַיִם צָרָה הוא ביטוי מקראי. במקורו הפירוש היה שהצרה תבוא בעוצמה רבה ובבת אחת. בדורות מאוחרים יותר השימוש הרווח בו הוא במשמעות של איחול: צרה שקרתה פעם אחת לא תתרחש שוב. לעיתים משמש כראשי תיבות: לא תקפ"ץ. מקור הביטוי הוא בנבואת פורענות לאנשי נינוה בספר נחום, פרק א', פסוק ט': מַה תְּחַשְּׁבוּן אֶל ה', כָּלָה הוּא עֹשֶׂה, לֹא תָקוּם פַּעֲמַיִם צָרָה. מפרשי הפסוק מסבירים שהפורענות שתבוא עליהם תהיה כליה, ולכן אין צורך להכפיל את הצרה בדברי חז"ל מובא הביטוי מספר פעמים, ובחלקם המשמעות דומה לשימוש המאוחר: בתלמוד מובאים דברי אביי שרוח זעף איננה מתמשכת שתי שעות, "לקיים מה שנאמר לא תקום פעמים צרה". התלמוד מסייג את הדברים בכך שייתכן שהרוח תתמשך זמן רב יותר אם הפסיקה בין מופע רוח אחד לשני. בילקוט שמעוני מובא שהמן לא רצה לגזור את הגזרה על עם ישראל בחודשים תמוז ואב משום "לא תקום פעמים צרה". באוצר מדרשים מובא שלאחר תחיית המתים לא ימותו המתים שוב "אלא הקדוש ברוך הוא מוליכם לחיי עולם הבא". משום שנאמר: "לא תקום פעמים צרה". בדורות מאוחרים יותר השימוש בביטוי הוא במשמעות איחול שצרה לא תחזור על עצמה. כך לדוגמה: בשו"ת הרדב"ז: ”ביני ביני באה המגפה, לא תקום פעמים צרה, ונתבלבל העולם ולא הרויח ראובן כלום...” בשו"ת בעי חיי: ”ואחר זה יד ה' היתה בעיר, לא תקום פעמים צרה, ובעבור זה לא דברתי עד הנה...” לא תקום פעמיים צרה, באתר ניב שפה שימוש בביטוי, בכתב העת החבצלת ראו למשל באבן עזרא (נחום פרק א פסוק ט): "אומר לאנשי נינוה: לא ידעת מחשבות השם, כי כלה הוא עושה, ואין צורך שתקום פעמים צרה עליכם, כי באחת תכרתון. תלמוד בבלי, מסכת ברכות, דף נ"ט, עמוד א' רמז תתרנד. תחיית המתים עמוד 579. חלק ו סימן ב אלפים רמה. חושן משפט חלק א סימן קעה.
יחסי קנדה–קרואטיה

יחסי קנדה–קרואטיה הם היחסים הדו-צדדיים בין קנדה לקרואטיה. שתי המדינות כוננו יחסים דיפלומטיים ב-14 באפריל 1993. במרץ 2009 ביטלה קנדה את חובת הוויזה לאזרחי קרואטיה הנוסעים לקנדה. קנדה תמכה בשילובה של קרואטיה במוסדות אירו-אטלנטיים, בהצטרפותה הרשמית של קרואטיה לנאט"ו בשנת 2009 ובאיחוד האירופי בשנת 2013. קרואטיה אישרה את הסכם השותפות האסטרטגי של קנדה-האיחוד האירופי באפריל 2018. קנדה וקרואטיה חתמו על הסכם בנושא הימנעות מכפל מס בשנת 1999. שתי הממשלות חתמו גם על הסכם קידום השקעות זרות והגנה בשנת 1997, וכרתו הסכם תחבורה אווירית בשנת 2006. היחסים המסחריים הדו-צדדיים בין קנדה לקרואטיה צנועים אך הולכים וגדלים מדי שנה. לשכת המסחר הקנדית-קרואטית בטורונטו ורשת העסקים הקנדית-קרואטית בזאגרב פעלו בקידום סחר דו-צדדי וארגון משימות סחר. קרואטים-קנדים ממלאים תפקיד מפתח בפיתוח הזדמנויות סחר והשקעה בשתי המדינות. קרואטיה הייתה תומכת מובהקת בהסכם הכלכלה והסחר המקיף בין קנדה לאיחוד האירופי (CETA) והפכה למדינה השלישית באיחוד האירופי אשררה את CETA ברמה הלאומית, ב-30 ביוני 2017. כהסכם סחר כולל, CETA מטפל או מבטל חסמים כמעט בכל המגזרים וההיבטים של סחר דו-צדדי בין קנדה לקרואטיה, מרחיבים מקומות עבודה ומקדמים הזדמנויות מסחריות חדשות לעסקים קנדיים וקרואטים. קרואטיה היא בעלת ברית מוערכת ששירתה לצד הכוחות המזוינים הקנדיים באפגניסטן, בקוסובו ובמשימות נאט"ו אחרות וממלאת תפקיד חשוב בנוכחות המשופרת של נאט"ו. ספינות הצי המלכותי הקנדי מבקרות בקביעות בנמלי קרואטיה, כולל HMCS שרלוטטאון בנובמבר 2017 ו-HMCS Ville de Quebec בדצמבר 2018. קרואטיה מחזיקה בקנדה שגרירות באוטווה, קונסוליה כללית במיסיסוגה וקונסוליית כבוד בוונקובר. קנדה מחזיקה בקרואטיה שגרירות בזאגרב. מדיה וקבצים בנושא יחסי קנדה–קרואטיה בוויקישיתוף יחסי קנדה–קרואטיה באתר משרד החוץ הקנדי שגרירות קרואטיה בקנדה שגרירות קנדה בקרואטיה
פרס חבר השופטים (פסטיבל קאן)

פרס חבר השופטים (בצרפתית: Prix du Jury) הוא פרס המוענק בפסטיבל הקולנוע בקאן, ונבחר על ידי חבר השופטים של התחרות הרשמית בפסטיבל. הפרס נחשב לפרס השלישי בחשיבותו בפסטיבל לאחר פרס גרנד פרי (השני) ופרס דקל הזהב (הראשון). לדברי מבקר הקולנוע דייב קאר, הפרס נועד "להכיר ביצירה מקורית המגלמת את רוח החקירה". בשנת 1946 הוענק פרס בשם פרס חבר השופטים הבינלאומי לאותה שנה בלבד. החל משנת 1951 הוענק פרס חבר השופטים המיוחד (Prix spécial du Jury) בין פרסים משניים אחרים. בשנת 1954, לאחר שהתמודדו עם ביקורת רבה על אופיים הגחמני של פרסים אלה, החליטו מארגני הפסטיבל לפנות להסדר חלוקת פרסים מסורתי יותר. בשנת 1967, עם ייסודו של פרס גרנד פרי, הפרס השני בחשיבות אחרי דקל הזהב, העניק חבר השופטים פרס המיוחד את מקומו לפרס חבר השופטים ומוענק בשם זה מאז, ונחשב לפרס השלישי בחשיבותו בפסטיבל. שש פעמים בשנות השבעים, שלוש בשנות השמונים ובשנת 2001 לא הוענק פרס חבר השופטים. פרס חבר השופטים המיוחד הופיע מחדש רק פעמיים, פעם אחת בשנת 1995, שהוענק יחד עם פרס חבר השופטים ופעם אחת בשנת 1996, כפרס היחיד של חבר השופטים. הבמאית אנדראה ארנולד (אנ') והבמאי קן לואץ' חולקים את שיא מספר הזכיות בפרס העומד על שלוש זכיות. הפרס הוענק לארנולד על סרטיה Red Road, Fish Tank ו-אמריקן האני, וללואץ' הוענק הפרס על סרטיו תיק חסוי, גשם של אבנים ו-חלקם של מלאכים. מיכלאנג'לו אנטוניוני, רנה קלמנט, מאסאקי קובאיאשי, סמירה מח'מלבאף ואפיצ'טפונג ויראסתקול זכו בפרס פעמיים. חוקר הקולנוע אנדרו מ. באטלר רואה בפרס חבר השופטים כמו זה שבקאן אמצעי להשגת עסקת הפצה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הסרטים הבאים זכו בפרס חבר השופטים בפסטיבל קאן לאורך השנים. * לאום הבמאי כפי שהיה בזמן חלוקת הפרס. פרס דקל הזהב פרס גרנד פרי אתר האינטרנט הרשמי של פרס חבר השופטים האתר הרשמי של פסטיבל קאן פסטיבל קאן ב-IMDb "Cannes Film Festival". IMDb. IMDb.com, Inc. 1990–2017. נבדק ב-1 ביוני 2014. {{cite web}}: (עזרה) Kehr, Dave (1992). 45 Years: Cannes Festival International du Film. Museum of Modern Art. p. 15. OCLC 646921388. "Awards 1946 : All Awards (archived)". festival-cannes.fr. אורכב מ-המקור ב-4 במרץ 2016. נבדק ב-28 במאי 2017. {{cite web}}: (עזרה) "The History of the Festival / The 50s". festival-cannes.com. נבדק ב-14 ביולי 2017. {{cite web}}: (עזרה) "Awards 1995 : All Awards (archived)". festival-cannes.fr. אורכב מ-המקור ב-3 בינואר 2015. נבדק ב-28 במאי 2017. {{cite web}}: (עזרה) "Awards 1996 : All Awards (archived)". festival-cannes.fr. אורכב מ-המקור ב-3 במרץ 2016. נבדק ב-28 במאי 2017. {{cite web}}: (עזרה) Butler, Andrew M. (2002). "11. National Cinema". Film Studies. Oldacastle Books. p. 128. ISBN 184243828X. "Prix du Jury - Festival de Cannes". allocine.fr (בצרפתית). נבדק ב-28 במאי 2017. {{cite web}}: (עזרה)
חשבונות האינסטגרם הנעקבים ביותר

ערך זה הוא רשימה המכילה את 50 החשבונות עם הכי הרבה עוקבים בפלטפורמה החברתית אינסטגרם. האדם שלו מספרי העוקבים הגבוה ביותר הוא הכדורגלן הפורטוגזי כריסטיאנו רונאלדו עם למעלה מ 600 מיליון עוקבים, והאישה עם מספר העוקבים הגבוה ביותר היא הזמרת והיוצרת סלינה גומז עם מעל ל-400 מיליון עוקבים. לחברת אינסטגרם יש חשבון עסקי משלה בפלטפורמה, עם למעלה מ-600 מיליון עוקבים; זהו החשבון הנעקב ביותר בפלטפורמה. בסך הכל 36 חשבונות עלו על מאה מיליון עוקבים בפלטפורמה, כאשר 20 מהם עברו את 200 מיליון העוקבים, 10 מהם עברו את 300 מיליון העוקבים, מתוכם שניים עברו את 400 מיליון, וכאמור שניים עברו את 500 מיליון. הטבלה הבאה מפרטת את 50 החשבונות הנעקבים ביותר באינסטגרם, כמו גם המקצוע או העיסוק של כל משתמש. חשבונות האינסטגרם הישראליים הנעקבים ביותר הפוסטים האהובים ביותר באינסטגרם חשבונות הטוויטר הנעקבים ביותר חשבונות הטיקטוק הנעקבים ביותר ערוצי היוטיוב בעלי מספר המנויים הגדול ביותר הסרטונים הנצפים ביותר ביוטיוב השירים המושמעים ביותר בספוטיפיי אנה אוסטרובסקי, מיהם הסלבס עם הכי הרבה עוקבים באינסטגרם?, באתר חדשות 13, 8 ביולי 2020 "The Most Followed Instagram Profiles". Trackalytics.com. נבדק ב-9 באפריל 2020. {{cite web}}: (עזרה) "Top 50 Most Followed Instagram Business / Creator Accounts (Sorted by Followers Count)". Social Blade. נבדק ב-2 בינואר 2021. {{cite web}}: (עזרה) "Top 50 Most Followed Instagram accounts in 2021 | TikTokBlade". Social Media Marketing & Management Dashboard (באנגלית). נבדק ב-2021-06-09.{{cite web}}: תחזוקה - ציטוט: url-status (link)
יחסי פולין–קרואטיה

יחסי פולין–קרואטיה הם יחסי החוץ בין קרואטיה לפולין. שתי המדינות הן חברות מלאות באיחוד האירופי ובנאט"ו. פולין הכירה בקרואטיה ב-15 בינואר 1992 יחד עם 16 מדינות אחרות, בעיקר אירופאיות. היחסים הדיפלומטיים בין שתי המדינות כוננו ב-11 באפריל 1992. במהלך מלחמות יוגוסלביה קיבלה חטיבת החי"ר הקרואטית ה-103 מספר קטן של מתנדבים פולנים. קרואטיה מחזיקה בפולין שגרירות בוורשה. פולין מחזיקה בקרואטיה שגרירות בזאגרב. מדיה וקבצים בנושא יחסי פולין–קרואטיה בוויקישיתוף Bilateralni odnosi